

LIEPĀJAS PILSĒTAS DOME

**LIEPĀJAS PIRMSSKOLAS IZGLĪTĪBAS IESTĀDE “STĀRĶIS”**

Reģistrācijas Nr.3001901775

Stārķu ielā 30, Liepājā, LV-3405; tālruņi 63442726, 63442674; e-pasts: starkis@liepaja.edu.lv

**KĀRTĪBA**

Liepājā

2022. gada 01.aprīlī Nr. 1.22/2

**Kārtība, kādā tiek nodrošināti**

**Covid-19 infekcijas izplatības novēršanas pasākumi un**

**organizēts mācību process izglītības iestādē**

*Izdota saskaņā ar Ministru kabineta 2021. gada 28.septembra*

*noteikumu Nr.662 “Epidemioloģiskās drošības pasākumi*

*Covid-19 infekcijas izplatības ierobežošanai 113.punktu, Izglītības un zinātnes ministrijas izstrādātajiem ieteikumiem izglītības iestādēm*

*piesardzības pasākumu*

 *īstenošanai Covid-19 infekcijas*

*izplatības ierobežošanai*

**I. VISPĀRĪGIE JAUTĀJUMI**

1. Kārtība, kādā tiek nodrošināti Covid-19 infekcijas izplatības novēršanas pasākumi izglītības iestādē “Stārķis” un tiek organizēts mācību process (turpmāk - kārtība) ir izstrādāta, ievērojot Ministru kabineta 2021.gada 28.septembra noteikumus Nr.662 “Epidemioloģiskās drošības pasākumi Covid-19 infekcijas izplatības ierobežošanai” un Izglītības un zinātnes ministrijas ieteikumus izglītības iestādēm piesardzības pasākumu īstenošanai Covid-19 infekcijas izplatības ierobežošanai.
2. Kārtība nodrošina vienotu pieeju Covid-19 infekcijas izplatības novēršanai izglītības iestādē, kas ir saistoša visiem izglītības iestādes darbiniekiem, izglītojamiem, izglītojamo likumiskajiem pārstāvjiem un personām, kuras ikdienā nestrādā izglītības iestādē.
3. Kārtība ietver:

3.1. Covid-19 izplatības novēršanas pamatprincipus (informēšana, distancēšanās, higiēna un izglītojamo un izglītības iestādes darbinieku veselības stāvokļa uzraudzība), un no šiem principiem izrietošās prasības;

3.2. Covid-19 testēšanas norisi;

3.3. mācību procesa organizēšanu;

3.4. nosacījumus, kā izglītības iestādē uzturas personas, kas ikdienā nemācās vai nestrādā izglītības iestādē;

3.5. rīcības plānu epidemioloģiskās situācijas pasliktināšanās gadījumos;

3.6. izglītības iestādes rīcību, ja tiek saņemta informācija par to, ka izglītojamais vai izglītības iestādes darbinieks ir inficējies ar Covid-19.

1. Atbildīgās personas par Kārtības ievērošanu izglītības iestādē nosaka izglītības iestādes vadītājs izdodot rīkojumu.
2. Visi izglītības iestādes darbinieki, izglītojamie un izglītojamo likumiskie pārstāvji tiek iepazīstināti ar šo kārtību un apņemas to ievērot. Darbinieki apliecina ar personisko parakstu, ka iepazinušies ar kārtību, likumiskajiem pārstāvjiem kārtība tiek nosūtīta skolvadības sistēmā e – klasē.
3. Kārtība, kā arī Izglītības iestāde izvietotie informatīvie materiāli par veselības stāvokļa uzraudzību, higiēnas prasību ievērošanu, pulcēšanās ierobežojumiem un distancēšanās ievērošanu, tiek publicēti izglītības iestādes mājas lapā un skolvadības sistēmā “e-klase” sadaļā “Dokumenti”.

**II. VESELĪBAS STĀVOKĻA UZRAUDZĪBA**

1. Medicīnas māsa apmāca izglītojamos higiēnas prasību ievērošanā un izpildē, uzsverot personīgo atbildību par veselības stāvokļa uzraudzību un distancēšanās ievērošanu.
2. Izglītības iestāde netiek pieļauta personu ar elpceļu infekcijas slimību pazīmēm (drudzis, klepus, elpas trūkums) klātbūtne.
3. Darbinieka veselības stāvokļa uzraudzība primāri balstās uz paša darbinieka atbildību.
4. Darbinieki tiek aicināti vērot savu veselības stāvokli un nenākt uz darbu, ja novērojamas infekciju slimības pazīmes, jo īpaši augšējo elpceļu saslimšanas pazīmes, par to informējot izglītības iestādes vadītāju. Darbinieks izglītības iestādē var atgriezties pēc pilnīgas atveseļošanās.
5. Izglītības procesa īstenotājam, lai nodrošinātu epidemioloģiski drošu izglītības pakalpojumu sniegšanu, ir tiesības pieprasīt un apstrādāt no laboratorijas vai no nodarbinātā iegūto informāciju par sadarbspējīga vakcinācijas vai pārslimošanas sertifikāta esību.

**III. HIGIĒNA**

1. Izglītības iestāde izvieto infografikas par higiēnas prasību ievērošanu Izglītības iestādē.
2. Izglītības iestāde nodrošina iespēju darbiniekiem un izglītojamajiem ievērot roku higiēnu – nodrošinot silto ūdeni, ziepes, individuāli lietojamos roku nosusināšanas līdzekļus. Ja Izglītības iestādē nav pieejams silts ūdens, Izglītības iestāde nodrošina spirtu saturošus roku dezinfekcijas līdzekļus, kas satur vismaz 70% etanola, kā arī apmāca darbiniekus un izglītojamos tos lietot.
3. Izglītojamie un Izglītības iestādes darbinieki lieto tikai personīgos mācību piederumus.
4. Izglītības iestāde nodrošina regulāru mācību telpu/grupu vēdināšanu atbilstoši Izglītības iestādes apstiprinātajam katras mācību telpas individuālajam vēdināšanas režīmam un ikreiz, kad mācību procesa laikā mācību telpā monitorētā CO2 koncentrācija gaisā pārsniedz 1000 ppm.
5. Izglītības iestāde veic regulāru telpu un virsmu, tai skaitā inventāra un darba aprīkojuma, tīrīšanu un dezinfekciju, īpašu uzmanību pievēršot virsmām un priekšmetiem, ar kuriem cilvēki bieži saskaras (piemēram, durvju rokturi, galdu virsmas, krēslu roku balsti, virsmas tualetēs, krāni).
6. Ja Izglītības iestādei vai tās daļai ir noteikta karantīna un attālināts mācību process, izglītības process klātienē tiek atsākts pēc pilnas telpu vai tās grupas dezinfekcijas.
7. Izvērtējot epidemioloģisko situāciju, atsevišķos gadījumos iestādes vadītājs ir tiesīgs pieņemt ar skolas dibinātāju saskaņotu pamatotu lēmumu par sejas masku (t.i. nemedicīnisku (auduma) aizsegu) lietošanu.
8. Testu veikšana notiek atsevišķos gadījumos – ja paradās Covid-19 saslimšanas simptomi vai ir bijis kontakts ar Covid-19 inficētu personu mājsaimniecībā.

.

 **IV. DISTANCĒŠANĀS PRASĪBAS**

1. Distancēšanās nodrošināšanai vietās, kur tas ir iespējams, ievēro divu metru fizisku distanci.
2. Izglītības iestāde redzamās vietās ir izvietotas skaidri salasāmas norādes ievērot 2 m distanci no pārējām personām.
3. Izglītības programmas apguvē vienas grupas ietvaros nav jāievēro distancēšanās.
4. Lai nepieļautu liela cilvēku skaita drūzmēšanos koplietošanas telpās (garderobes, gaiteņi, zāle u.c.), Izglītības iestāde plāno un kontrolē izglītojamo un Izglītības iestādes darbinieku plūsmu.
5. Izglītojamie tiek sadalīti pa grupām atkarībā no viņu grupu telpu atrašanās vietas. Katrai grupai pēc iespējas ir noteikts ceļš, pa kuru izglītojamie pārvietojas izglītības iestādē ārpus savas grupas teritorijas
6. Vecāki atved bērnu uz Izglītības iestādi, nodod un savāc no Izglītības iestādes atbilstoši “Izglītojamo atvešanas, nodošanas un savākšanas kārtībai COVID-19 izplatības laikā”. (Pielikums Nr.2)

**V. MĀCĪBU PROCESA ORGANIZĒŠANA, TOSTARP RĪCĪBA, PASLIKTINOTIES EPIDEMIOLOĢISKAJAI SITUĀCIJAI**

1. Izglītības iestāde, īstenojot Izglītības ieguves procesu, tai skaitā darba vidē balstītās mācības ārpus izglītības iestādes, visās izglītības pakāpēs organizē klātienē, piemērojot epidemioloģiskās drošības pamatprincipus (informēšanu, distancēšanos, higiēnu, personas veselības stāvokļa uzraudzību) un no tiem izrietošās prasības, kā arī ievērojot Latvijā spēkā esošos normatīvus un ņemot vērā grozījumus tajos.
2. Izglītības iestādēs izglītības procesu atbilstoši izglītības iestādes vadītāja ar Liepājas pilsētas Izglītības pārvaldi saskaņotam lēmumam un izglītības iestādē noteiktajai kārtībai īsteno attālināti pirmsskolas (obligātajā vecumā esošajiem izglītojamiem), ja viņam noteikti obligāti pretepidēmijas (karantīna, izolācija) pasākumi, kā arī ja izglītības programmas īstenošanas vietā ir izsludināta karantīna.
3. Izglītības iestādēs izglītības procesu atbilstoši izglītības iestādes vadītāja ar Liepājas pilsētas Izglītības pārvaldi saskaņotam lēmumam un izglītības iestādē noteiktajai kārtībai var īstenot attālināti:

29.1. izglītojamiem, kura pedagogam noteikti obligāti pretepidēmijas pasākumi;

29.2. izglītojamiem, kura pedagogs nevar īstenot mācību procesu klātienē citu izglītības iestādes vadītāja vai dibinātāja noteiktu pamatotu iemeslu dēļ.

1. Par Izglītības iestādes rīcību, apmācības modeļa maiņu atsevišķām grupām vai Izglītības iestāde, Izglītības iestādes administrācija nekavējoties skolvadības sistēmā “e-klase” informē darbiniekus, izglītojamo likumiskos pārstāvjus. Konkrēta informācija tiek nodota ar grupas skolotāja starpniecību.
2. Darbiniekam, kā arī izglītojamo likumīgiem pārstāvjiem pienākums nekavējoties ziņot izglītības iestādes, ja laboratoriski tiek konstatēta Covid-19 infekcija.

**VI. PERSONU, KAS IKDIENĀ NESTRĀDĀ UN NEMĀCĀS IZGLĪTĪBAS IESTĀDĒ, UZTURĒŠANĀS NOSACĪJUMI**

1. Personas, kas ikdienā nestrādā un nemācās Izglītības iestādē, neatrodas iestādē bez iepriekšēja saskaņojuma.
2. Personas pēc iespējas ievēro distancēšanās principu, un lieto mutes un deguna aizsegu koplietošanas telpās. Mutes un deguna aizsegu var nelietot tikai grupā/ kabinetā gadījumos, kad visiem, kas atrodas grupa/kabinetā, ir sadarbspējīgs CVovid-19 vakcinācijas sertifikāts, kas apliecina pilna vakcinācijas kursa pabeigšanu, vai Covid-19 pārslimošanas sertifikāts, kas derīgs 180 dienas no pozitīva Covid-19 testa.

**VII. ĒDINĀŠANAS ORGANIZĒŠANA**

1. Ēdināšana - gatavais ēdiens tiek nodrošināts klātienē Izglītības iestāde.

**IX. NOSLĒGUMA JAUTĀJUMI**

1. Šī kārtība tiek izskatīta par vadošo Izglītības iestādes iekšējo normatīvo aktu. Ja citos Izglītības iestādes iekšējos normatīvajos aktos esošās prasība ir pretrunā ar šo, par spēkā esošām tiek uzskatītas šajā kārtībā esošās prasības.
2. Jautājumos, kas nav atrunāti šajā kārtībā, vadīties pēc normatīvajiem aktiem, kas saistoši Latvijas teritorijā, Ministru kabineta noteikumi, Rīkojumi.
3. Atzīt par spēku zaudējušu 2021.gada 25.oktobra apstiprināto “Kārtību, kādā tiek nodrošinātas Covid-19 infekcijas izplatības ierobežošanas prasības izglītības iestādē”.

Vadītāja A.Koliškina

Kārtība, kādā tiek nodrošinātas Covid-19 infekcijas izplatības ierobežošanas prasības un mācību process Liepājas pirmsskolas izglītības iestādē “Stārķis”

Pielikums Nr.1

**Informēšana par personas datu apstrādi**

Pārzinis personas datu apstrādei ir Liepājas pirmsskolas izglītības iestāde “Stārķis”, Stārķu iela 30, Liepāja, LV-3405, tālrunis: 28331642 , elektroniskā pasta adrese: starkis@liepaja.edu.lv

Personas datu aizsardzības speciālista kontaktinformācija: tālr. 63422331, adrese: Rožu ielā 6, Liepājā, elektroniskā pasta adrese: das@liepaja.lv.

Personas datu apstrādes mērķis – **nodarbināto testēšana un sadarbspējīgu vakcinācijas vai pārslimošanas sertifikātu un testēšanas rezultātu pārbaude, lai izglītības iestāde spētu mācības organizēt klātienē, ievērojot epidemioloģiskās drošības prasības.**

Tiesiskais pamats Jūsu personas datu apstrādei ir juridisku pienākumu izpilde, kas attiecināma uz pārzini (Vispārīgās datu aizsardzības regulas 6.panta 1.punkta c)apakšpunkts, 9.panta 2.punkta h) un i) apakšpunkti, Ministru kabineta 2021.gada 28.septembra noteikumi Nr.662 "Epidemioloģiskās drošības pasākumi Covid-19 infekcijas izplatības ierobežošanai").

Personas datu iespējamie saņēmēji:

* Liepājas pirmsskolas izglītības iestādes “Stārķis” grupu skolotājas (informācijas apmaiņa ar vecākiem), medicīnas māsa (atbildīgā persona par komunikāciju un sadarbību ar laboratoriju) un darbinieki atbilstoši kompetencei (testēšanas organizēšana, sadarbspējīgu vakcinācijas vai pārslimošanas sertifikātu pārbaude);
* Laboratorija (testēšanas materiālu apstrāde);
* Liepājas pilsētas pašvaldības iestādes “Liepājas pilsētas Izglītības pārvalde” Informācijas tehnoloģiju nodaļa (informācijas tehnoloģiju administrēšana);
* Apstrādātājs (e-pasta uzturētājs);
* Nepieciešamības gadījumā Slimību profilakses un kontroles centrs (informācijas apmaiņa).

Jūsu personas dati tiks glabāti:

* saraksts kurā darbinieki parakstās par iepazīšanos ar kārtību, kādā tiek nodrošinātas Covid-19 infekcijas izplatības ierobežošanas prasības – līdz brīdim kamēr būs aktuāli drošības pasākumi saistībā ar COVID-19;
* darbinieku saraksts, kam ir sertifikāti – par katru personu atsevišķi tiek aktualizēts pēc situācijas, kad tiek saņemta aktuālā informācija. Taču saraksts kā tāds kopumā līdz brīdim kamēr būs aktuāli drošības pasākumi saistībā ar COVID-19;

Informējam, ka Jums kā datu subjektam ir tiesības:

1. pieprasīt pārzinim piekļūt Jūsu kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu Jūsu lūgumam, likumā noteiktajos gadījumos lūgt personas datu apstrādes ierobežošanu;
2. iesniegt sūdzību par nelikumīgu personas datu apstrādi Datu valsts inspekcijā.

Kārtība, kādā tiek nodrošinātas Covid-19 infekcijas izplatības ierobežošanas prasības un mācību process Liepājas pirmsskolas izglītības iestādē “Stārķis”

Pielikums Nr.2

**Izglītojamo atvešanas, nodošanas un savākšanas kārtība**

**COVID-19 infekcijas izplatības laikā**

**1. Izglītojamo atvešana un nodošana.**

1.1. Apmierinošos laika apstākļos (lietus nelīst, vējš – mērens u.c.) skolotāja izglītojamos (turpmāk – bērni) sagaida grupas laukumā.

1.2. Ja laika apstākļi nepieļauj izglītojamo atrašanos ārā vai bērni jau devušies brokastot, vecāks vai bērna likumiskais pārstāvis (turpmāk – vecāks) pie izglītības iestādes norādītās ieejas telefoniski informē par bērna ierašanos grupas skolotāju\*, grupas darbinieks (skolotājs vai skolotāja palīgs) aiziet pēc bērna.

1.3. Grupās, kurās notiek bērnu adaptācija, pieļaujama vecāku ieiešana grupas garderobē.

1.4. Ienākot izglītības iestādē, vecāks lieto sejas masku un dodas uz grupas garderobi. Ja garderobē jau ir divi citi vecāki, jāpagaida kamēr kāds aiziet un tikai tad drīkst doties iekšā.

1.5. Nonākot garderobē, vecāks informē skolotāju, ka bērns ir ieradies.

1.6. Vecāks pēc iespējas drīzāk dodas prom, bet bērns paliek garderobē skolotājas vai skolotāja palīga uzraudzībā, lai ģērbtos.

**2. Izglītojamo aizvešana no izglītības iestādes.**

2.1. Ja bērni atrodas laukā, vecāki viņu savāc un dodas mājās. Grupā bez iemesla atgriezties nav atļauts (dodoties ārā, visas mājās nesamās lietas bērnam jāņem līdzi).

2.2. Ja vecāks pēc bērna ierodas laikā, kad viņš vēl atrodas iekštelpās, vecāks telefoniski sazinās ar grupas skolotāju\*, grupas personāls palīdz bērnam apģērbties un nodod pie ārdurvīm vecākam.

2.3. Grupās, kurās notiek bērnu adaptācija, ienākot pa ārdurvīm, vecāks lieto sejas masku, ja garderobē nav cita vecāka, dodas tālāk.

2.4. Nonākot garderobē, vecāks dod ziņu skolotājam, ka ir ieradies pēc bērna, saģērbj bērnu un dodas prom.

2.5. Ja nepieciešams, vienojoties ar grupas skolotāju, vecāks drīkst reizi nedēļā ieiet tukšā garderobē (telpā neatrodas ne bērni, ne citi vecāki), lai sakārtotu bērna skapi.

**3. Durvis, kas izmantojamas, lai nonāktu grupā:**

3.1. “1.”, “2.”, “4.”, “5.” grupas izmanto grupu individuālās ieejas.

3.2. “7.”, “9.”, “11.” grupas izmanto centrālo ieeju (no Meža ielas puses).

3.3. “3.”, “6.”, “8.”, “10.”, “12.” grupas izmanto 2.ieeju (no Stārķu ielas puses).

*\* Ja nav zināms grupas skolotāja telefona numurs, vecāks zvana uz numuru 28331642 un izglītības iestādes dežurējošais administrācijas pārstāvis palīdz bērnam nokļūt uz/no grupu*